open-index/open-wikipedia-markdown huggingface dataset:
ოსმან II

**ოსმან II** (, ; დ. 3 ნოემბერი 1604 — გ. 20 მაისი 1622) — ოსმალეთის იმპერიის სულთანი 1618–1622 წლებში.

## ბიოგრაფია
ოსმანი 1604 წელს, სტამბოლში დაიბადა. იგი აჰმედ I-ის უფროსი შვილი იყო. 1617 წელს სულთან აჰმედის გარდაცვალების შემდეგ, ტრადიციისამებრ ტახტზე ოსმანი უნდა ასულიყო, მაგრამ გამომდინარე იქიდან, რომ იგი ჯერ მხოლოდ 12 წლის იყო, შეიჰ-ულ-ისლამის გადაწყვეტილებით ტახტზე აჰმედ I-ის უმცროსი ძმა მუსტაფა I ავიდა. აგრეთვე, ვარაუდობენ, რომ მუსტაფას ტახტზე ასვლაში მნიშვნელოვანი როლი ითამაშა აჰმედ I-ის კანონიერმა მეუღლემ, ქიოსემ სულთანმა, რომელსაც ეშინოდა, რომ ოსმანის ტახტზე ასვლის შემთხვევაში, იგი ძმებს სიკვდილით დასჯიდა.

მუსტაფა სულიერად დაავადებული იყო, ამიტომ ის ტახტიდან სამ თვეში ჩამოაგდეს და ოსმანი აიყვანეს. ოსმან II-მ მიიღო იმ დროისთვის საუკეთესო განათლება. ოსმანი იყო ძალიან ენერგიული მმართველი და დამოუკიდებლად იღებდა გადაწყვეტილებებს.

1618 წელს თურქეთის არმიის რამდენიმე მარცხის შემდეგ, ოსმალეთის იმპერიამ ზავი დადო სეფიანთა იმპერიასთან, რომელიც იმეორებდა 1612 წლის ხელშეკრულების პირობებს.

1620 წელს ოსმანმა ბრძოლა დაიწყო პოლონეთთან და მოლდოვაში ცეცორსკის ბრძოლაში დაამარცხა ის. შემდეგ წელს ოსმანი თავად ხელმძღვანელობდა ოსმალეთის არმიის შეჭრას პოლონეთში, მაგრამ ხოტინის ბრძოლაში განიცადა მარცხი, რის შემდეგაც დაიდო ხოტინის ხელშეკრულება. ამ დამარცებამ დიდად იმოქმედა ოსმან II-ის ავტორიტეტის დაცემაზე.

1621 წელს სტამბოლში დაბრუნებულმა ოსმანმა დაგეგმა რამდენიმე რეფორმა. ის აპირებდა შეექმნა ახალი არმია ანატოლიის და ჩრდილოეთ სირიის თურქული მოსახლეობისაგან, რათა მათი საშუალებით შეეცვალა აჯანყებისკენ მიმართული იანიჩარების კორპუსი. იგი ასევე აპირებდა დედაქალაქის აზიაში გადატანას. 1622 წლის მაისში მან გადაწყვიტა გადასულიყო კონსტანტინოპოლიდან ანატოლიაში იმ საბაბით, რომ დაემთავრებინა წმინდა ქალაქ მექის მოლოცვა. მაგრამ 19 მაისს დაიწყო იანიჩარების აჯანყება, რომლის დროსაც ოსმანი შეიპყრეს და ედიკულის ციხეში ჩასვეს. მეორე დღეს ის სიკვდილით დასაჯეს. ტახტზე კი ისევ ბიძამისი, მუსტაფა I აიყვანეს.

## იხილეთ აგრეთვე
* ოსმალეთის სულთნების სია

## რესურსები ინტერნეტში
* http://www.osmanli700.gen.tr/english/engindex.html
* http://www.theottomans.org/english/index.asp

კატეგორია:ოსმალეთის სულთნები
კატეგორია:ოსმანების დინასტია
კატეგორია:ბრძოლის ველზე მყოფი ოსმალეთის სულთნები
კატეგორია:დაბადებული 1604
კატეგორია:გარდაცვლილი 1622
კატეგორია:დამხობილი მონარქები
კატეგორია:დაბადებული 3 ნოემბერი
კატეგორია:გარდაცვლილი 20 მაისი
კატეგორია:მოკლული მონარქები
კატეგორია:სტამბოლში დაბადებულები
როსენ პლევნელიევი

**როსენ პლევნელიევი** ( დ. 14 მაისი, 1964, ბულგარეთი) — ბულგარელი პოლიტიკოსი, ბულგარეთის პრეზიდენტი 2009 წლის 29 იანვრიდან – დღემდე. ბულგარეთის რეგიონული განვითარებისა და საზოგადოებრივი სამუშაოების მინისტრი, 2009 წლის 25 იანვრიდან — 2011 წლის 25 ნოემბრამდე. 2011 წლის ოქტომბერში ბულგარეთის საპრეზიდენტო არჩევნების მეორე ტურში გამარჯვების შემდეგ გახდა ქვეყნის პრეზიდენტი. მისი ინაუგურაცია გაიმართა 2012 წლის 18 იანვარს.

## სქოლიო 
კატეგორია:ბულგარელი პოლიტიკოსები
კატეგორია:ბულგარეთის პრეზიდენტები
კატეგორია:დაბადებული 1964
კატეგორია:დაბადებული 14 მაისი
კატეგორია:ცოცხალი ადამიანები
ყარსაღი

**ყარსაღი** () — მტაცებელი ძუძუმწოვარი ძაღლისებრთა ოჯახისა. მისი სხეულის სიგრძე 46–68 სმ აღწევს, წონა 2,9–9,4 კგ-მდე. კუდის სიგრძე 30 სმ-ია. აქვს მომრგვალებული ყურები, მოკლე დინგი და ბეწვით შემოსილი თათები. შეფერილობა დამოკიდებულია „თეთრი“ ან „ლურჯი“ ფერის ფაზაზე. თეთრი ფაზის ინდივიდი ზაფხულში მონაცრისფრო-ყავისფერია, ხოლო ზამთარში თეთრი, მაშინ როდესაც ლურჯ ფაზაში ყოფნისას ზაფხულში მონაცრისფროა, ხოლო ზამთარში რუხი-ლურჯი. დღის ნებისმიერ დროსაა აქტიური. გავრცელებულია ცირკუმპოლარულად ჩრდილოეთ ევროპაში, ჩრდილოეთ აზიასა და ჩრდილოეთ ამერიკაში. მისი გავრცელების არეალი მოიცავს: გრენლანდიას, ისლანდიას, ფენოსკანდიას, შპიცბერგენს, იან-მაიენსა (სადაც მასზე ნადირობდნენ გადაშენებამდე) და ბარენცის ზღვის სხვა კუნძულებს, ჩრდილოეთ რუსეთს, ბერინგის ზღვის კუნძულებს, ალასკას და კანადას — შორს სამხრეთით ჰუდსონის ყურემდე. XIX საუკუნის ბოლოს, შეიყვანეს ალეუტის კუნძულებზე. ზოოპარკში ცოცხლობს 10 წლამდე; ველურ ბუნებაში დაახლოებით 3 წელი. ყარსაღის ბუნებრივი მტერია მთის არწივი, თეთრი დათვი, სამურავი, ჩვეულებრივი მელა, მგელი და გრიზლი.   

## სქოლიო
კატეგორია:მელა
კატეგორია:ევროპის ძუძუმწოვრები
კატეგორია:აზიის ძუძუმწოვრები
კატეგორია:რუსეთის ძუძუმწოვრები
შოტლანდიის დამოუკიდებლობის რეფერენდუმი (2014)

250px|მინიატიურა|მწვანედ — დამოუკიდებლობის მომხრეები, წითლად — მოწინააღმდეგეები.
**რეფერენდუმი შოტლანდიის დამოუკიდებლობის შესახებ** ჩატარდა 2014 წლის 18 სექტემბერს. შეთანხმებას რეფერენდუმის ჩატარების შესახებ გაერთიანებული სამეფოსა და შოტლანდიის მთავრობებმა მიაღწიეს 2013 წლის 21 მარტს, შოტლანდიის პარლამენტმა დაამტკიცა 2013 წლის 14 ნოემბერს, ხოლო სამეფო სანქცია მიიღო იმაწლის 17 დეკემბერს. რეფერენდუმის შეკითხვა, რომელიც დიდი ბრიტანეთის საარჩევნო კომისიამ მიიღო, იყო ასეთი: „უნდა იყოს შოტლანდია დამოუკიდებელი ქვეყანა?“ (*Should Scotland be an independent country?*) რეფერენდუმის ელექტორატს შეადგენდა დაახლოებით 4,1 მილიონი ადამიანი (16 წლის ზევით), რომელთაგან მონაწილეობა 3 623 344 ამომრჩეველმა (84.59 %) მიიღო.

## იხილეთ აგრეთვე 
* გაერთიანებული სამეფოს პოლიტიკური მოწყობა

## რესურსები ინტერნეტში
* შოტლანდიის მთავრობა 
* შოტლანდიის 2014 წლის დამოუკიდებლობის რეფერენდუმის საიტი
* შოტლანდიის დამოუკიდებლობის რეფერენდუმის კანონპროექტი შოტლანდიის პარლამენტიდან
* BBC Q&A

## სქოლიო
კატეგორია:შოტლანდიის რეფერენდუმები
კატეგორია:დამოუკიდებლობის რეფერენდუმები
კატეგორია:2014 წლის რეფერენდუმები
მაჰმუდ I

**მაჰმუდ I** (, ; დ. 2 აგვისტო 1696 — გ. 13 დეკემბერი 1754) — ოსმალეთის იმპერიის სულთანი 1730 წლის 2 ოქტომბრიდან 1754 წლის 13 დეკემბრამდე.

მაჰმუდ I არის მუსტაფა II-ის და სალიჰა სულთნის შვილი. პატრონა ჰალილას აჯანყების შედეგად მოვიდა ხელისუფლებაში. მისი მმართველობის პირველ წლებში ძალაუფლება ფაქტობრივად აჯანყებულთა ლიდერებს ეპყრათ ხელთ. 1731 წლის 15 ნოემბერს პატრონა ჰალილა მაჰმუდ I-ის ბრძანებით სიკვდილით დასაჯეს. მისი მომხრეების აჯანყება შემდგომში სასტიკად იქნა ჩახშობილი.

მაჰმუდ I-ის მმართველობის დროს ოსმალეთის არმიის ევროპული მოდერნიზაციის მცდელობა იყო ფრანგი გრაფის დე ბონევალის მხრიდან, რომელმაც ისლამი მიიღო. იანიჩარების წინააღმდეგობის გამო ეს მცდელობა უშედეგოდ დამთავრდა.

1731—1735 და 1741—1746  წლებში გრძელდებოდა ირანთან ომი, რომელიც ოსმალეთის მარცხით დამთავრდა. მათ დაკარგეს 1720-ან წლებში დაკავებული ტერიტორიები. 1746 წლის სამშვიდობო შეთანხმებამ გაამყარა საზღვრები, რომელიც 1639 წლის ყარს-შირვანის შეთანხმებით იყო დადგენილი.

1736—1739 წლებში ოსმალეთის იმპერია ომს აწარმოებდა რუსეთთან და ავსტრიასთან. ავტრიის არმიამ განიცადა რამდენიმე მარცხი, რის შედეგადაც ოსმალებმა დაიბრუნეს ჩრდილოეთ სირია ბელგრადთან ერთად და მცირე ვლახეთი, რომელიც 1718 წელს 1739 წლის შეთანხმებით ჰქონდა დაკარგული. ოსმალებმა რუსეთთან დათმეს აზოვი.

## იხილეთ აგრეთვე
* ოსმალეთის სულთნების სია

## რესურსები ინტერნეტში
* http://www.osmanli700.gen.tr/english/engindex.html(http://www.osmanli700.gen.tr/english/engindex.html)
* http://www.theottomans.org/english/index.asp(http://www.theottomans.org/english/index.asp)

კატეგორია:ოსმალეთის სულთნები
კატეგორია:ოსმანების დინასტია
კატეგორია:დაბადებული 1696
კატეგორია:გარდაცვლილი 1754
კატეგორია:დაბადებული 2 აგვისტო
კატეგორია:გარდაცვლილი 13 დეკემბერი
ოდრისული სამეფო

**ოდრისული სამეფო** (ძველი ბერძნული: ) — თრაკიული ტომების სახელმწიფოებრივი კავშირი, რომელიც წარმოიშვა ძვ. წ. V-III საუკუნეებში. ის ძირითადად მოიცავდა დღევანდელი ბულგარეთის ტერიტორიას, ასევე ჩრდილოეთი საბერძნეთის, ევროპული თურქეთის და ჩრდილოეთ დობრუჯას ნაწილს. მოგვიანებით მეფე სევთეს III-მ დედაქალაქი გადაიტანა მის მიერ აშენებულ ქალაქ სევთოპოლისში.

## ოდრისები 
ოდრისები (ძველ ბერძნულად: „Οδρύσαι“) იყვნენ ყველაზე ძლევამოსილი თრალიული ტომი, რომლებიც სახლობდნენ მდინარე მარიცას დაბლობში. ისინი ძირითადად სახლობდნენ დაახლოებით დღევანდელი ედირნეს შემოგარენში. ასევე მათ მიწებზე მიედინებოდა მდინარე არდაც. ქსენოფონტი წერს, რომ ოდრისები მეომრის დაკრძალვის შემდეგ სვამდნენ დიდ რაოდენობით ღვინოს და დააჭენებდნენ ცხენებს. თუკიდიდე აღწერს სამსახურის გაწევისთვის საჩუქრის გაკეთების ჩვეულებას. ჰეროდოტე იყო პირველი რომელმაც ოდრისები მოიხსენია.

## იხილეთ აგრეთვე 
*თრაკია
*თრაკიელები
*თრაკიული ენა

## რესურსები ინტერნეტში 
*Map of the Odrysian kingdom in 5th century BC - (borders in red).
*Odrysian Kingdom 

## სქოლიო 
კატეგორია:ბულგარეთის ისტორია
ჯო რაიტი

**ჯო რაიტი**(; დ. 25 აგვისტო, 1972, ლონდონი) — ინგლისელი კინორეჟისორი. დაქორწინებულია სიტარისტ ანუშკა შანკარზე, რავი შანკარის ქალიშვილზე.  სცენარისტი, პროდიუსერი. გადაღებული აქვს ხუთი სრულმეტრაჟიანი მხატვრული ფილმი. ჯო რაიტი ცნობილია ეკრანიზაციებით. მის ფილმებში ხშირად მთავარ როლებს კირა ნაიტლი ასრულებს.

## ფილმოგრაფია 
* 2005 - სიამაყე და ცრურწმენა *(Pride & Prejudice)*
* 2007 - მონანიება *(Atonement)*
* 2009 - სოლისტი *(The Soloist)* 
* 2011 - ჰანა *(Hanna)*
* 2012 - ანა კარენინა *(Anna Karenina)*

## რესურსები ინტერნეტში 
*

კატეგორია:ინგლისელი კინორეჟისორები
კატეგორია:დაბადებული 1972
კატეგორია:დაბადებული 25 აგვისტო
კატეგორია:ცოცხალი ადამიანები
კატეგორია:ლონდონში დაბადებულები
არნონ მილჩენი

**არნონ მილჩენი** (; დ. 6 დეკემბერი, 1944, რეჰოვოტი) — ებრაელი კინოპროდიუსერი. გამოშვებული აქვს 130 სრულმეტრაჟიანი ფილმი. არის მილიარდერი.

## ფილმოგრაფია
## რესურსები ინტერნეტში
*Forbes.com: Forbes World's Richest People 
*

კატეგორია:ებრაელი კინოპროდიუსერები
კატეგორია:დაბადებული 1944
კატეგორია:დაბადებული 6 დეკემბერი
კატეგორია:ცოცხალი ადამიანები
მიშელ უილიამსი (მსახიობი)

**მიშელ უილიამსი** (; დ. 9 სექტემბერი, 1980, კალისპელი) — ამერიკელი კინოსა და ტელევიზიის მსახიობი. არის ოქროს გლობუსის ჯილდოს მფლობელი.

## ფილმოგრაფია
## რესურსები ინტერნეტში
*
* Michelle Williams at People.com

კატეგორია:ამერიკელი მსახიობები
კატეგორია:დაბადებული 1980
კატეგორია:დაბადებული 9 სექტემბერი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
ოქროს გლობუსის 57-ე დაჯილდოება

**ოქროს გლობუსის 57-ე დაჯილდოება** გაიმართა 2000 წლის 23 იანვარს. მასში მონაწილეობა მიიღეს 1999 წელს გამოსულმა კინო და სატელევიზიო ნამუშევრებმა.

## კინო 
## რესურსები ინტერნეტში
*ოფიციალური საიტი 

კატეგორია:ოქროს გლობუსი
თრაკიული ენა

**თრაკიული ენა** — ინდოევროპულ ენათა ოჯახის ენა, რომელზეც საუბრობდნენ სამხრეთ-აღმოსავლეთ ევროპაში მცხოვრები თრაკიელები. ანტიკური საბერძნეთის ჩრდილოელი მეზობლები. თრაკიულ ენაში გამოხატულია კენტუმ-სატემის იზოგლოსი, რაც მის ინდო-ევროპული ენების სატემის ჯგუფის წევრობას ან მასთან ახლო კავშირზე მიუთითებს. ეს ენა, რომლის შესახებაც მხოლოდ მცირე ცნობებია შემორჩენილი წერილობით წყაროებში, ძვ. წ. პირველი ათასწლეულის ბოლოს გაქრა. თრაკიული ან ილირიული ენა წარმოადგენს თანამედროვე ბალკანური ალბანური ენის წინაპარს.

## იხილეთ აგრეთვე 
*ილირიული ენა
*ალბანური ენა

## ლიტერატურა 
*V.I. Georgiev, *Introduction to the History of the Indo-European Languages*, Sofia (1981).
*V.I. Georgiev, *The Genesis of the Balkan Peoples*, in: The Slavonic and East European Review, Vol. 44, No. 103 (Jul., 1966)
*I.I. Russu, *Limba Traco-Dacilor* / *Die Sprache der Thrako-Daker*, Bucharest (1967, 1969).
*Paul Kretschmer, "Glotta", in: Zeitschrift für griechische und lateinische Sprache 7 (1915).
*J.H. Holst, "Armenische Studien", Wiesbaden (2009).

## რესურსები ინტერნეტში 
*The Language of the Thracians
*''Sorin Olteanu's Thraco-Daco-Moesian Languages Project'' (SoLTDM) 
*Thracian glossary
*Palaeolexicon - Word study tool of ancient languages (including Thracian dictionary)

კატეგორია:ძველი ენები
კატეგორია:მკვდარი ენები
ენდრიუ ნიკოლი

**ენდრიუ ნიკოლი** ( დ. 10 ივნისი 1964) — ახალზელანდიელი სცენარის ავტორი, პროდიუსერი და რეჟისორი. არის სცენარის ავტორი და რეჟისორი ფილმებისა: „გატაკა“, „სიმონა“, „დრო“ და „იარაღის მეფე“. იყო აგრეთვე თანაპროდიუსერი და სცენარის ავტორი ფილმისა „ტრუმენის შოუ“, რომელიც ოსკარის პრემიაზე იყო ნომინირებული კატეგორიაში საუკეთესო ორიგინალური სცენარი 1999 წელს და საუკეთესო სცენარისათვის მოიგო BAFTA. მისი ფილმები როგორც წესი ეხება სოციალურ, კულტურულ და პოლიტიკურ საკითხებს.

## ფილმოგრაფია
## რესურსები ინტერნეტში 
* 

## სქოლიო
კატეგორია:დაბადებული 10 ივნისი
კატეგორია:დაბადებული 1964
კატეგორია:ახალზელანდიელი კინორეჟისორები
კატეგორია:ახალზელანდიელი სცენარისტები
კატეგორია:ახალზელანდიელი კინოპროდიუსერები
კატეგორია:სამეცნიერო ფანტასტიკური ფილმების რეჟისორები
კატეგორია:BAFTA-ს გამარჯვებულები (პიროვნებები)
კატეგორია:ცოცხალი ადამიანები
მუეძინი

[thumb|250პქ|მუეძინი [თბილისის მეჩეთიდან. XIX ს,]]
**მუეძინი** (; მუ'აზზინ) — რელიგიის მსახური ისლამში. მისი მოვალეობაა აზანის წაკითხვა და ამგვარად, მორწმუნეთა მოხმობა სავალდებულო ნამაზზე. მუეძინი დიდად მნიშვნელოვანი პირია ტრადიციულ ისლამურ საზოგადოებებში, რადგან მასზეა დამოკიდებული ლოცვის დროის დადგომის შეტყობინება დანარჩენებისთვის, მარხვის დროს მასზეა დამოკიდებული მარხვის დაწყებისა და დასრულების დროის შეტყობინება და ა.შ. ამიტომ მიუხედავად იმისა, რომ ერთი შეხედვით ეს თანამდებობა უმნიშვნელოდ მოსჩანს, იგი დიდი პასუხისმგებლობის მატარებელია მუსლიმურ თემში.
## აზანი
აზანი არის ლოცვის ძახილი, რომელიც ლოცვის დროის დადგომისთანავე წარმოითქმება. აზანი არაბულად უნდა იქნას წაკითხული, თუმცა ათათურქის რეფორმების დროს აზანი თურქულად თარგმნეს და თურქულად კითხულობდნენ თურქეთის ტერიტორიაზე თითქმის 18 წლის განმავლობაში, 1932 წლის 18 ივლისიდან 1950 წლის 16 ივლისამდე, როცა ადნან მენდერესის მთავრობამ არაბულ ენას ლიტურგიული ენის სტატუსი მიანიჭა და არაბული აზანი იქნა აღდგენილი. 

## მოთხოვნები
მუეძინი უნდა იყოს მჟღერი ხმის პატრონი მამაკაცი. ქალების მიერ სახალხოდ აზანის კითხვა ისლამის მიხედვით მოუწონარ საქმედ არის მიჩნეული. თუმცა მუეძინობას სპეციალური განათლების საჭიროება ან სხვა რაიმე ცენზი არ აქვს და საჭიროების შემთხვევაში ნებისმიერ მუსლიმს შეუძლია ამ მოვალეობის შეთავსება, თუ მან აზანის ტექსტი ზეპირად იცის. 
გარდა ლოცვისკენ მოწოდებისა, განსაკუთრებით დიდი საკრებულო ლოცვებისას მუეძინი ხმამაღლა იმეორებს ლოცვის წინამძღოლის, იმამის წარმოთქმულ ფრაზებს, რომელიც საჭიროა მლოცველთა დიდმა ნაწილმა გაიგონოს.
## ისტორია
აზანი სათავეს იღებს ჰიჯრის შემდგომ, როდესაც მედინაში მოსახლეობის უმრავლესობამ ისლამი მიიღო და საჭირო გახდა მათთვის სალოცავად შეკრების დრო ეცნობებინათ. როგორც ჰადისი გვამცნობს, კამათში მუსლიმთა ერთმა ნაწილმა იუდეველთა მსგავსად, ბუკის დაყვირებას დაუჭირა მხარი, ხოლო მეორე ნაწილმა ქრისტიანთა მსგავსად, ზარის დარეკვას. ამ დროს 'უმარს უთქვამს - "არ სჯობს რომ ადამიანმა მოიწვიოს ხალხი სალოცავად?" მუჰამმადმა თავის ერთ-ერთ მიმდევარს, ეთიოპელ ბილალს მიმართა - "ბილალ! ადექი და მოუწოდე სალოცავად!". 
ისლამის ისტორიაში პირველი მუეძინი სწორედ ეთიოპელი ბილალი იყო და ამ დროიდან მოყოლებული ისლამში დამკვიდრდა სალოცავად მოწვევა ადამიანის ხმით. მოგვიანებით ისლამურ ტრადიციაში შემოვიდა მეჩეთებთან მაღალი კოშკის - მინარეთის აგება, საიდანაც მუეძინები ხალხს მოუწოდებდნენ. ზოგიერთ დიდ ქალაქებში კი მუეძინად ბრმა ან სუსტად მხედველ კაცს აყენებდნენ, რათა მას მინარეთიდან გადმოხედვისას სახლების შიდა ეზოებში შეხედვა და ამგვარად, შიდა სივრცის ხელყოფა არ შესძლებოდა.

## სქოლიო
კატეგორია:ისლამი
ბულგარები

მინი|650 წელს ბულგარების განსახლების რუკა.
მინი|ბულგარეთის პირველი იმპერია 800 წელს.
**ბულგარები** (ასევე *ბოლგარები*, *ბულღარები*, პროტო-ბულგარელები, *ჰუნო-ბულგარები*) — ნახევრად მომთაბარე ხალხი, რომლებიც VII საუკუნეში ცხოვრობდნენ ვოლგის ბულგარეთსა და პონტო-კასპიის სტეპებში. ეთნიკურად ბულგარები მიიჩნევიან ოღურ თურქებად, სარმატული და ალანური ელემენტებით. სარმატული ელემენტები ბულგარების კულტურაში იწვევს კამათს იმის შესახებ, რომ ისინი იყვნენ გათურქებული სარმატები თუ პირიქით. მათ დასავლეთით მიგრაციის განმავლობაში ასევე განიცადეს სხვა ეთნიკური ჯგუფების გავლენა. მათ ეთნოგენეზისში სავარაუდოდ ირანული, ალტაური და ურალური ეთნიკური ჯგუფებიც მონაწილეობდნენ.

ვოლგა-ურალის რეგიონიდან წარმოშობის მიხედვით მათი ფესვები ზოგიერთი მკვლევარის მიხედვით შეიძლება მიდიოდეს ცენტრალურ აზიაში. მათ ერთ ადგილზე (პონტო-კასპიის სტეპებში) დამკვიდრება VII საუკუნეში დაიწყეს, სადაც 630 წელს შექმნეს სახანო დიდი ბულგარეთი. დიდი ბულგარეთი 668 წელს ხაზარებმა გაანადგურეს. 680 წელს ბულგარების ნაწილმა ასპარუხის მეთაურობით დაიპყრო ბიზანტიის იმპერიის პროვინციები და დააარსეს ბულგარეთის პირველი იმპერია. ბულგარების ამ სამეფომ X საუკუნისთვის განიცადა ძლიერი სლავიზაცია. მეორე ბულგარული სამეფო ვოლგის ბულგარეთი შეიქმნა 670 წელს. ვოლგის ბულგარებმა დამოუკიდებლობის შენარჩუნება მოახერხეს 1223 წელს მონღოლების პირველ შემოსევამდე. შედეგად ვოლგის ბულგარებმა მიიღეს კიპჩაკური ენა და ჩამოყალიბდნენ ვოლგის თათრებად.

## ეტიმოლოგია 
არ არსებობს სიტყვა *ბულგარის* ცალსახა გაგება. უმეტესობის აზრით, რომ ის მომდინარეობს თურქული ზმნიდან: *bulğa* ("შერევა", "ფუსფუსი") და მისგან ნაწარმოები სიტყვიდან: *bulgak* ("აჯანყება", "არეულობა"). ნაწილი მეცნიერების მიიჩნევს, რომ ის მომდინარეობს სიტყვიდან: *bel gur* ("ხუთი კლანი").

## იხილეთ აგრეთვე 
*ბულგარელები
*მადარის ცხენოსანი
*დიდი ბულგარეთი
*ბულგარეთი (ვოლგა-კამა)

## ლიტერატურა 
* Zlatarski, V. N. [Васил Н. Златарски]. 1970 [1918]. *История на българската държава през средните векове*. Sofia: 2nd edition (II изд.) 1970 by Nauka i Izkustvo; 1st edition (I изд.) 1918.
* Curta, Florin, ed., with the assistance of Roman Kovalev. 2008. *The other Europe in the Middle Ages: Avars, Bulgars, Khazars, and Cumans*. BRILL.
* Viktor Aleksandrovich Shnirelʹman, Who gets the past?: competition for ancestors among non-Russian intellectuals in Russia, Woodrow Wilson Center Press, 1996, ISBN 0-8018-5221-8, ISBN 978-0-8018-5221-3. (Chapter *The Rivalry for the Bulgar Legacy* at Google Books).

## რესურსები ინტერნეტში 
*Encyclopaedia Britannica Online - Arrival of the Bulgars

## სქოლიო 
კატეგორია:ბულგარეთის ისტორია
კატეგორია:თურქულენოვანი ხალხები
კატეგორია:ხალხთა დიდი გადასახლება
გრიგალაშვილი

საკუთარი სახელი **გრიგალაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ელგუჯა გრიგალაშვილი — ქართველი ფეხბურთელი
* თამაზ გრიგალაშვილი — ქართველი ფიზიკოსი
* თედორე გრიგალაშვილი — ქართველი ფეხბურთელი
* თორნიკე გრიგალაშვილი — ქართველი ფეხბურთელი
* ნათელა გრიგალაშვილი — ქართველი ფოტოხელოვანი
* ნოდარ გრიგალაშვილი — მწერალი, ფილოლოგი, პოლიტიკოსი
* შოთა გრიგალაშვილი — ქართველი ფეხბურთელი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
გიგაური

საკუთარი სახელი **გიგაური** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე გიგაური — რუსეთის იმპერიის არმიის ოფიცერი
* გივი გიგაური — მხატვარი 	
* გიორგი გიგაური — პოეტი
* გიორგი გიგაური — მეტყევე-ინჟინერი
* დავით გიგაური — სპორტსმენი (ფეხბურთელი)
* დავით გიგაური — სპორტსმენი (თავისუფალი ჭიდაობა)
* ეკა გიგაური — იურისტი, სამოქალაქო უფლებების დამცველი
* თეიმურაზ გიგაური — მოქანდაკე
* ლია გიგაური — პედაგოგი, სახელმწიფო მოხელე
* მერაბ გიგაური — სპორტსმენი (ფეხბურთელი)
* ნატალია გიგაური — პედაგოგი, მწერალი, მთარგმნელი
* ნოდარ გიგაური — კომპოზიტორი
* რაჟდენ გიგაური — დეკანოზი, პედაგოგი

კატეგორია:ქართული გვარები
დავით გიგაური

**დავით გიგაური** (დ. 15 იანვარი, 1986) — ქართველი ფეხბურთელი, პოზიციით ცენტრალური მცველი. 2010-2011 წლებში ირიცხებოდა საფეხბურთო კლუბ „გაგრაში“, მას შემდეგ თავისუფალი აგენტია.

## კარიერა 
### საკლუბო 
დავით გიგაურმა საფეხბურთო კარიერა თბილისის „დინამოში“ დაიწყო, სადაც საფეხბურთო სკოლა ავაზადან მოხვდა. ჯერ იყო დინამო–2, შემდეგ „დინამოს“ პირველი გუნდი. 2004–05 წლის სეზონი გიგაურმა თბილისის „ლოკომოტივში“ გაატარა, თუმცა მალე ისევ „დინამოში“ დაბრუნდა. შემდეგ იყო საჩხერის „ჩიხურა“, თბილისის „მერანი“ და მისთვის ყველაზე შედეგიანი „გაგრა“. 2010 წელს იმყოფებოდა რუსთავის „მეტალურგში“, შემდეგ ისევ გაგრაში დაბრუნდა, სადაც 2011 წლამდე ითამაშა, შემდეგ კლუბი თავისუფალი აგენტის სატუსით დატოვა და ფეხბურთი მიატოვა. 2010-11 წლების სეზონში დავით გიგაურმა მხოლოდ თასის გათამაშების მატჩები ჩაატარა და დაეხმარა გუნდს გამხდარიყო თასის მფლობელი

### სანაკრებო 
2006 წელს დავითი ახალგაზრდულ ნაკრებში გამოიძახეს, ხოლო 2008 წელს ეროვნული ნაკრების მწვრთნელმა ექტორ რაულ კუპერმა ეროვნულ ნაკრებში გამოიძახა, თუმცა გიგაურს თამაშის შანსი არ მისცემია.

## ტიტულები 
* უმაღლესი ლიგა ჩემპიონი (2): 2004/2005, 2009/2010
* პირველი ლიგა ჩემპიონი (1): 2010/2011
* საქართველოს თასი გამარჯვებული (1): 2010/2011
* საქართველოს სუპერთასი გამარჯვებული (1): 2005/2006

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1986
კატეგორია:ქართველი ფეხბურთელები
კატეგორია:თბილისის დინამოს ფეხბურთელები
კატეგორია:თბილისის ლოკომოტივის ფეხბურთელები
კატეგორია:საჩხერის ჩიხურას ფეხბურთელები
კატეგორია:თბილისის მერანის ფეხბურთელები
კატეგორია:გაგრას ფეხბურთელები
კატეგორია:რუსთავის მეტალურგის ფეხბურთელები
კატეგორია:დაბადებული 15 იანვარი
გოროზია

საკუთარი სახელი **გოროზია** შეიძლება აღნიშნავდეს ერთ-ერთ შემდეგ პიროვნებათაგანს:

* ზაზა გოროზია — ქართველი სახელმწიფო მოხელე
* გიორგი გოროზია — ქართველი ფეხბურთელი

კატეგორია:ქართული გვარები
ცევა ადომი

**ცევა ადომი** ( — წითელი ფერი) — სარაკეტო იერიშის შესახებ ადრეული შეტყობინების ებრაული სარადარო სისტემა, რომელიც მოსახლეობას საშუალებას აძლევს თავი შეაფარონ ბომბსაფარებს და დაცულ ნაგებობებს.
## აღწერა 
ცევა ადომის სისტემა ამჟამად დაყენებულია ყველა ებრაულ ქალაქში, რომელიც ხვდება რაკეტების მოქმედების არეალში. რაკეტის გაშვების მომენტის დაფიქსირებისთანავე, სისტემა ავტომატურად რთავს შეტყობინების სისტემას ებრაულ ქალაქებში, დასახლებებსა და სამხედრო ბაზებში. ელექტრონული აუდიო-შეტყობინების ორი სიგნალი გადაიცემა მიმდევრობით ორჯერ, რომლის შემდეგაც ირთვება ავტოინფორმატორი და იმეორებს სიტყვებს „ცევა ადომ“ გაშვებული რაკეტების რაოდენობის შესაბამისად.
სდეროთში სისტემა მოსახლეობას ატყობინებს 15 წამით ადრე რაკეტის ქალაქთან მოახლოებამდე. აშკელონში იგივე დრო 30-32 წამია. ღაზას სექტორის სარტყლის დასახლებებში შეტყობინებიდან რაკეტის მიზანში მოხვედრამდეე ინტერვალი შეიძლება 8 წამამდე იყოს.
## სქოლიო 
კატეგორია:ისრაელი
ზადნი-გერლახი

**ზადნი-გერლახი**, **ზადნი-გერლახოვსკი-შტიტი** () — მწვერვალი სლოვაკეთში, კარპატებში. მდებარეობს მაღალ ტატრებში. სიმაღლე 2616 მ. მწვერვალზე პირველი ასვლა განხორციელდა 1895 წელს.

## რესურსები ინტერნეტში 
* ზადნი-გერლახი 

კატეგორია:სლოვაკეთის მთები
ლავინოვი-შტიტი

**ლავინოვი-შტიტი** () — მწვერვალი სლოვაკეთში, კარპატებში. მდებარეობს მაღალ ტატრებში. სიმაღლე 2606 მ. მწვერვალზე პირველი ასვლა განხორციელდა 1904 წლის 26 ივლისს. 

## რესურსები ინტერნეტში 
* ლავინოვი-შტიტი 

კატეგორია:სლოვაკეთის მთები
ჰომოლიეს ქედი

**ჰომოლიეს ქედი** () — ქედი აღმოსავლეთ სერბეთში, აღმოსავლეთ-სერბეთის მთების ნაწილი. ადმინისტრაციული თვალსაზრისით მოქცეულია ბრანიჩევის რაიონში. მაქსიმალური სიმაღლე 940 მ. აგებულია ფიქლებითა და კირქვებით. მწვერვალზე არის მართლმადიდებლური მონასტერი. ჰომოლიე მეჩხრად არის დასახლებული.

## რესურსები ინტერნეტში 
* ჰომოლიეს ქედი 

კატეგორია:სერბეთის ქედები
მცირე სკვითია

მინი|მცირე სკვითიის მსხვილი დასახლებები I საუკუნეში.

**მცირე სკვითია** (, *მიკრა სკითია*) — ანტიკური ხანის რეგიონი, რომელიც შემოსაზღვრული იყო ჩრდილოეთიდან და დასავლეთიდან დუნაით, ჩრდილოეთიდან და აღმოსავლეთიდან შავი ზღვით. მისი საზღვრები დაახლოებით ემთხვეოდა დღევანდელ დობრუჯას ტერიტორიას.

რეგიონის უძველესი აღწერა მოიპოვება ჰეროდოტესთან, რომელიც სკვითიას უწოდებს დუნაის დელტის ჩრდილოეთით მდებარე რეგიონს. დასახელება *მცირე სკვითია* პირველად გამოყენებულია I საუკუნეში, სტრაბონის გეოგრაფიაში.

პირველი ბერძნული წყაროების მიხედვით ამ ტერიტორიებზე სახლობდნენ თრაკიელები, რომლებიც ეთნოგენეზისის შედეგად ჩამოყალიბდნენ გეტებად და დაკიელებად. შემდგომში რეგიონმა განიცადა კელტების და სკვითების შემოსევები. რეგიონი თავიდან შედიოდა დაკიაში ხოლო შემდგომ ის რომის იმპერიამ დაიპყრო და პროვინცია მეზიას ნაწილი გახდა. დიოკლეტიანეს რეფორმების შედეგად რეგიონი გამოეყო მეზიას და ცალკე პროვინცია "სკვითიად" გარდაიქმნა, რომელიც გაერთიანებული იყო თრაკიის დიოცეზში. 395 წელს იმპერიის გაყოფის შემდეგ რეგიონი გადავიდა ბიზანტიის იმპერიის მმართველობაში. რეგიონს ატარებდა სახელს "მცირე სკვითია", VII საუკუნეში დიდი მიგრაციის პერიოდში სლავების და ბულგარების მიერ მის დაპყრობამდე. ამის შემდგომ ეს სახელწოდება აღარ იყო ხმარებაში.

## ლიტერატურა 
**Dicţionar de istorie veche a României* ("Dictionary of ancient Romanian history") (1976) Editura Ştiinţifică şi Enciclopedică, pp.&nbsp;536–537

## რესურსები ინტერნეტში 
*STRATEG. Defensive strategies and cross border policies. Integration of the Lower Danube area in the Roman civilization 

კატეგორია:რომის პროვინციები
კატეგორია:ბიზანტიის პროვინციები
ოქროს არწივი

**ოქროს არწივი** — კინოფესტივალი, რომელიც დაფუძნდა 1992 წელს. თავდაპირველად მას ერქვა ქართული კინოს ფესტივალი ოქროს არწივი. 
შემდგომში ჩამოყალიბდა შავიზღვისპირა ქვეყნების კინოფესტივალად და იმართებოდა მონაცვლეობით თბილისსა და ბათუმში 1992-1997 წლის ჩათვლით (პირველი კინოფესტივალი დამოუკიდებელი საქართველოს ისტორიაში). კინოფესტივალი „ოქროს არწივის“ იდეის ავტორი და დამფუძნებელი — გოჩა აბაშიძე. თანადამფუძნებლები: მწერალი და საზოგადო მოღვაწე — კობა იმედაშვილი და ბიზნესმენი — კახა გიუაშვილი. ფესტივალის გენერალური დირექტორი ლაშა იმედაშვილი. სხვადასხვა დროს ფესტივალის შემსრულებელი დირექტორები იყვნენ: კინომცოდნე კორა წერეთელი, ბაადურ წულაძე, მანანა სურაძე, ლანა ქუთათელაძე, ტანია დათუკიშვილი და სხვა.

## ლიტერატურა
* კინოფესტივალი „ოქროს არწივი“ - ამჯერად საერთაშორისო : [ჟიურის წევრის კრიტიკული მოსაზრებანი, შავიზღვისპირეთის აუზის ქვეყნების კინოფესტივალის, „ოქროს არწივის“ შესახებ] / პაატა იაკაშვილი // თეატრი და კინო. - თბილისი, 1994. - N7-8. - გვ.11-12
*ქართული კინოს ფესტივალი „ოქროს არწივი“ : [1992 წლის 19-დან 26 სექტემბრამდე თბილისში ჩატარებულ ფესტივალზე. ფესტივალის პრიზიორები] // სინემა. - თბილისი, 1993. - N1. - გვ.7

კატეგორია:კინოფესტივალები
ოქროს გლობუსის 45-ე დაჯილდოება

**ოქროს გლობუსის 45-ე დაჯილდოება** გაიმართა 1988 წლის 23 იანვარს. მასში მონაწილეობა მიიღეს 1987 წელს გამოსულმა ფილმებმა.

## კინო 
## რესურსები ინტერნეტში
*ოფიციალური საიტი 

კატეგორია:ოქროს გლობუსი
გურეშიძე

საკუთარი სახელი **გურეშიძე** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე გურეშიძე — ქართველი ფეხბურთელი
* გურამ გურეშიძე — ქართველი ფეხბურთელი
* დემურ გურეშიძე — ქართველი ისტორიკოსი
* ნოდარ გურეშიძე — ქართველი პოეტი

კატეგორია:ქართული გვარები
იან ტინბერგენი

**იან ტინბერგენი** ( დ. 12 აპრილი, 1903 — გ. 9 ივნისი, 1994) — ნიდერლანდელი ეკონომისტი, ეკონომეტრიის ფუძემდებელი. ნიდერლანდის მეცნიერებათა აკადემიის წევრი. დაამთავრა ლეიდენის უნივერსიტეტი. ნიდერლანდის ეკონომეტრიის სკოლის პროფესორი. 1945-1955 წლებში დაგეგმვის ბიუროსა და პროგრამირების დირექტორი, 1965-1972 წლებში — გაეროს დაგეგმვის კომიტეტის პრეზიდენტი. ნობელის პრემია ეკონომიკაში მიენიჭა 1969 წელს ეკონომიკური პროცესების ანალიზის მათემატიკური მეთოდების დამუშავებისათვის. წამოაყენა „ოპტიმალური წყობილების“ თეორია. იკვლევდა ეკონომიკური პოლიტიკის თეორიის, ეკონომიკური განვითარების მოდელირებისა და სხვა საკითხებს.

## თხზულებები 
* Business cycles in the United Kingdom 1870— 1914, Amst., 1951; 
* On the theory of economic policy, Amst., 1952;
* International economic integration, 2 ed., Amst., 1965.

## რესურსები ინტერნეტში 
## სქოლიო
კატეგორია:დაბადებული 1903
კატეგორია:გარდაცვლილი 1994
კატეგორია:ნიდერლანდელი ეკონომისტები
კატეგორია:ნობელის პრემიის ლაურეატები ეკონომიკაში
კატეგორია:ნობელის პრემიის ლაურეატები ანბანის მიხედვით
ალექსეი ნიკოლოზის ძე რომანოვი

**ალექსეი ნიკოლოზის ძე რომანოვი** (დ. 30 ივლისი, 1904, პეტერგოფი — გ. 17 ივლისი 1918, ეკატერინბურგი) — მემკვიდრე ცესარევიჩი და დიდი მთავარი. ნიკილოზ II-ის და ალექსანდრას მეხუთე შვილი და ერთადერთი ვაჟი. 

1918 წლის 17 ივლისს მშობლებთან, დებთან და მსახურებთან ერთად დახვრიტეს ლენინის და სვერდლოვის პირადი ბრძანებით. ამ ფაქტს ადასტურებენ მთელი რიგი ისტორიკოსები და მკვლევრები.

მისი ხსენების დღე იულიუსის კალენდრით 5 ოქტომბერია.

რუსეთის მართლმადიდებელმა ეკლესიამ ის წმინდანად შერაცხა და მისი ხსენების დღე დაწესებულია იულიუსის კალენდრით 4 ივლისს.

## ლიტერატურა
* 

კატეგორია:რომანოვების დინასტია
კატეგორია:რუსეთის სამეფო ოჯახის წევრები
კატეგორია:დაბადებული 30 ივლისი
კატეგორია:დაბადებული 1904
კატეგორია:გარდაცვლილი  17 ივლისი
კატეგორია:გარდაცვლილი 1918
კატეგორია:ტახტის მემკვიდრეები რომლებმაც ვერ შეძლეს ტახტზე ასვლა
კატეგორია:წმინდა ანდრია პირველწოდებულის ორდენის კავალრები
კატეგორია:წმინდა ანას I ხარისხის ორდენის კავალრები
კატეგორია:წმინდა სტანისლავის I ხარისხის ორდენის კავალრები
ოქროს გლობუსის 67-ე დაჯილდოება

**ოქროს გლობუსის 67-ე დაჯილდოება** გაიმართა 2010 წლის 17 იანვარს.

## კინო 
## რესურსები ინტერნეტში
*ოფიციალური საიტი 

კატეგორია:ოქროს გლობუსი
ოსკარის 46-ე დაჯილდოება

**ოსკარის 46-ე დაჯილდოების ცერემონია** — საუკეთესო ფილმებისა და კინოხელოვანების რიგით 46-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1974 წლის 2 აპრილს ლოს-ანჯელესში, კალიფორნია და მასში მონაწილეობა მიიღეს 1973 წელს გამოსულმა ფილმებმა. ოსკარის დაჯილდოებას აშშ-ში გადასცემდა NBC. საუკეთესო ფილმი და ყველაზე მეტი ჯილდოს მფლობელი გახდა ფილმი „აფერა“

## ლაურეატები
კატეგორია:ოსკარის დაჯილდოების ცერემონიები
პატარა ვერა

**პატარა ვერა** () — 1988 წლის საბჭოთა მხატვრული ფილმი, რომლის რეჟისორია ვასილი პიჩული. გადაღებულია „პერესტროიკის“ პერიოდში და მისი ერთ-ერთი სიმბოლო გახდა. იყო ერთ-ერთი პირველი საბჭოთა ფილმი, სადაც დემონსტირებულია სექსუალური სცენები, რითაც მეტი ყურადღება მიიპყრო.

ფილმის პრემიერა გაიმართა 1988 წლის ოქტომბერში. მონაწილეობენ ნატალია ნეგოდა, ალექსეი სოკოლოვი და სხვები. ფილმმა მიიღო 6 ჯილდო. ნატალია ნეგოდამ მოიპოვა ნიკას ჯილდო როგორც საუკეთესო მსახიობმა 1989 წელს.

რეჟისორმა ვასილი პიჩულმა მონრეალის კინოფესტივალზე მიიღო სპეციალური ჟიურის პრემია 1988 წელს და აგრეთვე ფიპრესის პრიზი ვენეციის კინოფესტივალზე 1988 წელს. ფილმის საუნდტრეკი ორი ძირითადი სიმღერისაგან შედგება, რომელსაც მომღერალი სოფია როტარუ ასრულებს.

ბილეთების გაყიდვის მხრივ, ფილმი ლიდერობდა საბჭოთა კავშირში; მთლიანობაში ფილმი 54.9 მილიონმა ადამიანმა ნახა. აღსანიშნავია, რომ „პატარა ვერა“ ფილმთან „მოსკოვს ცრემლების არ სჯერა“ ერთად იყო ყველაზე წარმატებული საბჭოთა ფილმი აშშ-ში. კრიტიკოსები მიიჩნევენ, რომ „პატარა ვერა“ არის პირველი საბჭოთა ფილმი, რომელმაც საბჭოთა ეკრანებზე დაარღვია ტაბუ სექსზე. სსრკ-ში და მოგვიანებით რუსეთში 1990-იან წლებში ფილმი გამოდიოდა ლიცენზიურ VHS-ზე. ზოგჯერ ვრცელდებოდა „მეკობრულ“ ვიდეოკასეტებზე.

აშშ-ში ფილმი გამოიცემოდა ინგლისურ ენაზე ამერიკული დუბლაჟით VHS-სა და Laserdisc-ზე NTSC-ის სისტემაში. 2001 წელს ფილმი გამოვიდა DVD-ზე PAL-ისა და NTSC-ის სისტემებში, ხოლო აშშ-ისა და კანადაში გამოიცა მხოლოდ NTSC-ის სისტემაში.

## რესურსები ინტერნეტში 
*
*
* ფილმის მიმოხილვა The New York Times-ზე

კატეგორია:1988 წლის ფილმები
კატეგორია:სსრკ-ის ფილმები
კატეგორია:რუსულენოვანი ფილმები
კატეგორია:ვასილი პიჩულის ფილმები
ბოტაფოგო (საფეხბურთო კლუბი)

**ბოტაფოგო** ( — საფეხბურთო და სარეგატო კლუბი ბოტაფოგო) — ბრაზილიური საფეხბურთო კლუბი რიო-დე-ჟანეიროდან. როგორც საფეხბურთო კლუბი, დაარსდა 1904 წელს. ბრაზილიის ყველაზე პოპულარული და ტიტულოვანი კლუბების ორგანიზაციის, კლუბ 13-ის თანადამფუძნებელი.

## მიღწევები
* ბრაზილიის ჩემპიონები (2): ბრაზილიის საფეხბურთო თასი (1968), ბრაზილიის საფეხბურთო ჩემპიონატი (სერია A) (1995)
* რიო-დე-ჟანეიროს შტატის ჩემპიონატი (20): 1907, 1910, 1912, 1930, 1932, 1933, 1934, 1935, 1948, 1957, 1961, 1962, 1967, 1968, 1989, 1990, 1996, 1997, 2006, 2010, 2013
* რიო-სან-პაულუს ტურნირი (4): 1962, 1964, 1966, 1998
* კონმებოლის თასი (1): 1993
* ჩრდილოეთ ოსეთის პრეზიდენტის თასი (1): 1996 

## რესურსები ინტერნეტში
* კლუბის ოფიციალური საიტი 
* გულშემატკივართა საიტი 
* კლუბის სიახლეები 

კატეგორია:ბრაზილიის საფეხბურთო კლუბები
კატეგორია:საფეხბურთო კლუბი ბოტაფოგო
უსრული სოკოები

**უსრული სოკოები** ( ან ) — სოკოების ყველაზე დიდი კლასი. აერთიანებს 30000-მდე სახეობას. აქვთ მრავალუჯრედიანი, კარგად დატოტვილი მიცელიუმი, რის გამოც უნდა მიეკუთვნოს ჩანთიან ან ბაზიდიუმიან სოკოებს, მაგრამ ჩვეულებრივ მრავლდებიან უსქესოდ — კონიდიუმებით და ამდენად წარმოადგენენ დამოუკიდებელ ჯგუფს. 

უსრული სოკოები ბუნებაში ფართოდ არიან გავრცელებული. მრავალი მათგანი იწვევს სოფლის მეურნეობის კულტურების, ცხოველისა და ადამიანის საშიშ დაავადებებს, ზოგიერთი კი სახალხო მეურნეობასა და მედიცინაში გამოიყენება. ნაყოფიანობის თავისებურების მიხედვით გამოყოფილია უსრული სოკოების 3 რიგი: ჰიფომიცეტები, მელანკონიასნაირნი და სფეროფსიდასნაირნი.

## ლიტერატურა
კატეგორია:სოკოები
ყვარლის წყალსაცავი

**ყვარლის წყალსაცავი** ან **ყვარლის ტბა** — წყალსაცავი აღმოსავლეთ საქართველოში, ყვარლის მუნიციპალიტეტში. მდებარეობს კახეთის კავკასიონის სამხრეთ-დასავლეთ კალთის ძირში, მდინარე დურუჯის მარჯვენა მხარეს, თბილისიდან დაახლოებით 150 კმ-ში, ზღვის დონიდან 430 მ სიმაღლეზე. შექმნილია პატარა ნამდინარევ ქვაბულში, რომელიც გაზრდილია 20 მ სიმაღლისა და 800 მ სიგრძის მიწაყრილის კაშხალით. მაქსიმალური დონის დროს ფართობი 0,3 კმ² აღწევს. წყლის მოცულობა 3,6 მლნ. მ³. საშუალო სიღრმე 12 მ, მაქსიმალური სიღრმე 20 მ, უდიდესი სიგრძე 0,9 კმ, უდიდესი სიგანე 0,3 კმ. საზრდოობს ატმოსფერული ნალექებით. წყალსაცავის წყალს იყენებენ სარწყავად. ამჟამად კეთილმოწყობილია. დასასვენებელი ადგილია. სამხრეთ-დასავლეთ ნაპირთან გაშენებულია სასტუმრო და რესტორანი „ყვარლის ტბა“. არის სპორტული გამაჯანსაღებელი კომპლექსი, აქვეა ორი ღია საცურაო აუზი, რომელთაგან ერთი საბავშვოა, თანამედროვე სავარჯიშო სპორტული დარბაზი ფიტნეს აღჭურვილობით, თურქული და ფინური საუნა, სპა ცენტრი მასაჟისტებითა და იტალიური ბრენდ Ten-ის პროდუქციით.

## იხილეთ აგრეთვე 
* საქართველოს წყალსაცავები

## სქოლიო 
კატეგორია:კახეთის მხარის წყალსაცავები
უსახელოური

**უსახელოური**, *ოყურეშული* — ქართული აბორიგენული წითელყურძნიანი საღვინე ვაზის ჯიში რაჭა-ლეჩხუმიდან.

ვაზის სახელწოდება მდინარე ლაჯანურასთან მდებარე სოფელ უსახელოს უკავშირდება.

გავრცელებულია ცაგერის რაიონში, ძირითადად ზუბი-ოყურეშის მიკროზონაში. ონისა და ამბროლაურის მოსახლეობა მას ოყურეშულის სახელწოდებითაც მოიხსენიებს.

## ბოტანიკური აღწერა 
ზრდასრული ფოთოლი საშუალო ან საშუალოზე მცირეა, მომრგვალო ან განივოვალური, სამ-ხუთნაკვთიანი, გვხვდება სრულიად დაუნაკვთავიც. ფოთოლი ქვედა მხრიდან დაფარულია საკმაოდ თხელი აბლაბუდისებრი შებუსვით. ყვავილი ორსქესიანია. მტევანი საშუალო ან საშუალოზე მცირე ზომისაა, ცილინდრულ-კონუსური ფორმის. იშვიათად განივკონუსური ან ცილინდრული. ახასიათებს ერთი ან ორი ფრთა, რომელიც ძირითადი მტევნის ნახევრამდე აღწევს. კუმსია ან საშუალო სიკუმსის. მარცვალი საშუალო სიდიდისაა, მომრგვალო ან ოდნავ შეზნექილი ფორმის. სრულ სიმწიფეში მუქი ლურჯია, შავში გარდამავალი. თხელკანიანია, უხვადაა დაფარული ცვ-ილისებრი ფიფქით. რბილობი საკმაოდ წვნიანი და ხორციანია. წვენი უფერულია, სასიამოვნო ტკბილი გემოთი. მარცვალს ახასიათებს არათანაბარი განვითარება.

უსახელოური საშუალო ზრდისა და საშუალომოსავლიანია. რაჭა-ლეჩხუმში ყურძენი სექტემბრის ბოლოს მწიფდება. სავეგეტაციო პერიოდი კვირტის გაშლიდან სრულ სიმწიფემდე 165-180 დღეა. მტევნის წონა 40-დან 120 გრამამდე მერყეობს, საჰექტარო მოსავლიანობა კი 5.0-7.5 ტონაა. ყურძნის სრული სიმწიფის პერიოდში მისი შაქრიანობა აღწევს 20-26%-ს, ხოლო მჟავიანობა — 6.5-9 გ/ლ-ს.

უსახელოური მაღალხარისხიანი ჯიშია. იგი გამოიყენება ბუნებრივად ნახევრად ტკბილი და სუფრის წიოელი, მშრალი ღვინოების დასამზადებლად. მისი ღვინო გამოირჩევა ინტენსიური შეფერვით — ლამაზი ლალისფერი და მწიფე ბროწეულის ფერით, მაღალი ალკოპოლით, ჯიშური არომატით, საკმაო სხეულით და მდიდარი ჰარმონიული გემოთი.

## ლიტერატურა 
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 364

კატეგორია:რაჭა-ლეჩხუმის ვაზის ჯიშები
კატეგორია:ვაზის წითელყურძნიანი საღვინე ქართული ჯიშები
ვესლი სნეიდერი

**ვესლი სნეიდერი** (; დ. 9 ივნისი, 1984, უტრეხტი) — ნიდერლანდელი ფეხბურთელი. ასპარეზობს თურქულ კლუბ „გალათასარაიში“. კარიერის საუკეთესო წლები გაატარა იტალიურ „ინტერში“, რომელთან ერთადაც მოიგო უეფა-ს ჩემპიონთა ლიგა. მონაწილეობა აქვს მიღებული მსოფლიოს 2006, 2010 და 2014 წლების, ასევე ევროპის 2004, 2008 და 2012 წლების ჩემპიონატებზე.

## რესურსები ინტერნეტში
*
*
*
*Sneijder Wesley 2009/10 profile  Internazionale
*Sneijder Wesley profile  Sportepoch
*Wesley Sneijder profile  ESPN Soccernet

კატეგორია:დაბადებული 9 ივნისი
კატეგორია:დაბადებული 1984
კატეგორია:ნიდერლანდელი ფეხბურთელები
კატეგორია:2006 წლის მსოფლიო საფეხბურთო ჩემპიონატის ფეხბურთელები
კატეგორია:2010 წლის მსოფლიო საფეხბურთო ჩემპიონატის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:მადრიდის რეალის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
უსტარი

**უსტარი**, *წერილის სახეობა* — მოკითხვის ბარათი ძველ საქართველოში. ვეფხისტყაოსანში უსტარი „მინაწერი წიგნია“ (ვახტანგ VI). სულხან-საბა ორბელიანი უსტარს უწოდებს „მინაწერსა მოკითხვათა და საქმოთა“, „უსტართა მწერალს“ კი მდივანს. ფშაურად „უსტარი“ „ბრმა, უსინათლოა“ (აკაკი შანიძე).

## ლიტერატურა
**ორბელიანი ს.-ს.,* თხზ., ტ. 4 (ნაკვ. 1—2), თბ., 1965—66:
**რუსთაველი შ.,* ვეფხისტყაოსანი. პირველი ბეჭდური (ვახტანგისეულიი) გამოცემა. 1712 წ. ფოტორეპროდ., თბ., 1975:
**ჯავახიშვილი ივ.,* ისტორიის მიზანი, წყაროები და მეთოდები წინათ და ახლა, წგნ. 3, ნაკვ. 2 — ქართულ სიგელთა-მცოდნეობა ანუუ დიპლომატკა, ტფ., 1926:

კატეგორია:ქართული კულტურა
ლუინ დეივისის შიგნით

„**ლუინ დეივისის შიგნით**“ () — ძმები კოენების 2013 წლის ფილმი. ფილმი აღწერს გამოგონილი ფოლკ-მუსიკოსის, ლიუინ დეივისის ყოფას. ის ეძღვნება ცნობილ ამერიკელ ფოლკ-მუსიკოს დეივ ვან რონკს და დაფუძნებულია მის მემუარებზე, რომელიც 2005 წელს გამოსცა. ფილმმა მიიღო კანის კინოფესტივალის გრან პრი.

## სიუჟეტი
მოქმედება ვითარდება ნიუ-იორკში 1950-იანი წლების ბოლოს. ლუინ დეივისი ნიჭიერი ფოლკ-მომღერალია კუინზიდან. მას თავი გრინვიჩ ვილიჯის კლუბებში გამოსვლითა და რადიო ჩაწერებით გააქვს. დეივისი უსახლკარო და უფულოა, სიყვარულშიც არ უმართლებს და ოჯახთანაც კავშირი თითქმის გაწყვეტილი აქვს. ღამეს ებრაელი მეგობრის ოჯახში ათევს, სანაცვლოდ კი მათ კატას უვლის, მიუხედავად იმისა, რომ კატებს ვერ იტანს.

თავის დროზე დეივისმა პარტნიორთან ერთად სიმღერა ჩაწერა, რომელიც ჰიტად იქცა. შემდეგ მისი პარტნიორი ვაშინგტონის ხიდიდან გადახტა და თავი მოიკლა. ლუინი დეპრესიული და უხეში გახდა. დეივისს მხოლოდ ერთი ალბომი აქვს ჩაწერილი, რომელსაც სახელად „ლუინ დეივისის შიგნით“ ჰქვია. ალბომი დეივისმა მოხუცი აგენტის, მელის მეშვეობით ჩაწერა. დეივისის იმედი ჩიკაგოში მყოფი პროდიუსერი ბად გროსმანია. დეივისი მასთან მიემგზავრება, რათა ალბომი მოასმენინოს.

## როლებში
*ოსკარ აიზეკი - ლუინ დეივისი
*კერი მალიგანი - ჯინ ბერკლი
*ჯასტინ ტიმბერლეიკი - ჯიმ ბერკლი
*მაქს კაზელა - პაპი კორსიკატო
*ჯონ გუდმენი - როლანდ ტერნერი
*გარეტ ჰედლანდი - ჯონი ფაივი
*ფარიდ მარი აბრაამი - ბად გროსმანი
*ითან ფილიპსი - მიჩ გორფეინი
*ბენ პაიკი - ბობ დილანი

## შექმნა
ფილმის ინსპირაცია იყო დეივ ვან რონკის 2005 წელს გამოსული მემუარები. რონკმა 1963 წელს გამოუშვა ალბომი Inside Dave Van Ronk. მასზე გამოსახული იყო თავად ვან რონკი კატასთან ერთად. მიუხედავად იმისა, რომ პერსონაჟი ლუინ დეივისი გამოგონილია, ფილმში გრინვიჩ ვილიჯში არსებული რეალური კლუბებია ნაჩვენები Gaslight Cafe და Gerde`s Folk City. ასევე რეალური პროტოტიპები ჰყავდათ ლუინის მეგობრებს, ჯიმსა და ჯინს. ეს იყო 1960-იანებში რეალურად არსებული დუეტი ჯიმი და ჯინი, რომელიც შედგებოდა ჯიმ გლოვერისა და ჯინ რეისაგან.

## ჯილდოები
კანის 2013 წლის ფესტივალზე ფილმი გრან-პრით დაჯილდოვდა და ნომინირებული იყო ოქროს პალმის რტოზე. ფილმმა მიიღო ოსკარის ორი და ოქროს გლობუსისა და BAFTA-ს სამ-სამი ნომინაცია.

## რესურსები ინტერნეტში 
* 
* 
* 
* 

## სქოლიო
კატეგორია:მუსიკალური ფილმები
კატეგორია:2013 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:ძმები კოენების ფილმები
დაუშვილი

საკუთარი სახელი **დაუშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ავთანდილ დაუშვილი — ინჟინერი
* ალექსანდრე დაუშვილი — ისტორიკოსი
* თამაზ დაუშვილი — ბიზნესმენი, პოლიტიკოსი
* კოტე დაუშვილი — თეატრისა და კინოს მსახიობი
* მიხეილ დაუშვილი — იურისტი, პოლიტიკოსი
* მურთაზ დაუშვილი — ფეხბურთელი
* ნიკა დაუშვილი — ფეხბურთელი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ბრუნო დელბონელი

**ბრუნო დელბონელი** (; დ. 1957, ნანსი) — ფრანგი კინოოპერატორი. მიღებული აქვს ოსკარის ოთხი ნომინაცია.

## ფილმოგრაფია
## რესურსები ინტერნეტში
*

კატეგორია:ფრანგი კინოოპერატორები
კატეგორია:დაბადებული 1957
კატეგორია:ცოცხალი ადამიანები
შუა ამერიკა (რეგიონი)

**შუა ამერიკა** — რეგიონი ამერიკის შუა განედებზე. ჩრდილოეთ ამერიკის სამხრეთ ნაწილში ის მოიცავს მექსიკას, ცენტრალური ამერიკის ქვეყნებსა და კარიბის ზღვის აუზს. ტერმინის თვალსაწიერი ძალზედ მრავალფეროვანია. ზოგჯერ, შუა ამერიკას მიაკუთვნებენ კოლუმბიასა და ვენესუელასაც. იშვიათად, რეგიონში არ შეჰყავთ კარიბის აუზი, ზოგჯერ კი მიაკუთვნებენ გვიანასაც.
250px|thumb|left|შუა ამერიკა (პოლიტიკური) 
ფიზიოგრაფიულად, შუა ამერიკა გარდამავალი ტერიტორიაა ჩრდილოეთ ამერიკის დარჩენილ ნაწილსა და სამხრეთ ამერიკას შორის. დასავლეთიდან, შუა ამერიკის კონტინენტური ნაწილი მოიცავს შევიწროვებული ყელის ზოლს, აშშ-ის სამხრეთში მდებარე კლდოვანი მთების სამხრეთ ნაწილსა და კოლუმბიაში მდებარე ანდების ჩრდილოეთ კიდეს შორის; ერთმანეთისგან გამოყოფს წყნარ და ატლანტის ოკეანეებს. აღმოსავლეთით კი ასევე მოიცავს დიდ და მცირე ანტილებს.

ხანდახან, ტერმინ „შუა ამერიკას“ „ცენტრალური ამერიკის“ სინონიმად იყენებენ. რომელიც ზოგადად აღნიშნავს კულტურულ რეგიონს ცენტრალური მექსიკიდან ჩრდილოეთ კოსტა-რიკამდე.

## რესურსები ინტერნეტში
## სქოლიო
კატეგორია:ამერიკა
კატეგორია:ამერიკის რეგიონები
მამლუქების სასულთნო

**მამლუქების სასულთნოში** შეიძლება იგულისხმებოდეს
* მამლუქების სასულთნო ეგვიპტეში — არსებობდა 1250–1517 წლებში, მოიცავდა: შუასაუკუნეების ეგვიპტეს, ლევანტს, თიჰამას და ჰიჯაზს.
* მამლუქების სასულთნო ინდოეთში — არსებობდა 1206–1290 წლებში, მოიცავდა: დღევანდელ ჩრდილოეთ ინდოეთს, პაკისტანს და ბენგალს 1206-დან 1290 წლამდე.

იხილეთ აგრეთვე:
* მამლუქების დინასტია ერაყში
გარეტ ჰედლანდი

**გარეტ ჰედლანდი** (; დ. 3 სექტემბერი, 1984)  — ამერიკელი მსახიობი, მოდელი და მომღერალი.

## ფილმოგრაფია
## რესურსები ინტერნეტში
* 
* 
* 

კატეგორია:დაბადებული 1984
კატეგორია:დაბადებული 3 სექტემბერი
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი მომღერლები
კატეგორია:გერმანელი ამერიკელები
კატეგორია:ნორვეგიელი ამერიკელები
კატეგორია:XXI საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მომღერლები
კატეგორია:XXI საუკუნის მამაკაცი მომღერლები
კატეგორია:მსახიობები ანბანის მიხედვით
კატეგორია:ცოცხალი ადამიანები
ლიუკ ბესონი

**ლიუკ ბესონი** (; დ. 18 მარტი, 1959, პარიზი) — ფრანგი კინორეჟისორი, სცენარისტი, პროდიუსერი. გადაღებული აქვს თრილერის ჟანრის ფილმები. ორჯერ იყო ნომინირებული სეზარის ჯილდოზე და ერთხელ მიიღო ის.

## ფილმოგრაფია 
* 1990 - *ნიკიტა* *(Nikita)*
* 1994 - *ლეონი: პროფესიონალი* *(Léon: The Professional)*
* 1997 - *არ ჩაყლაპო* *(Nil by Mouth)* პროდიუსერი
* 1997 - *მეხუთე ელემენტი* *(The Fifth Element)*
* 1998 - *ტაქსი* *(Taxi)* სცენარისტი და პროდიუსერი
* 1999 - ''ჟანა დ'არკი* *(Jeanne d'Arc)*
* 2000 - *ტაქსი 2* *(Taxi 2)* სცენარისტი და პროდიუსერი
* 2001 - *ვასაბი* *(Wasabi)* სცენარისტი და პროდიუსერი
* 2003 - *ფანფან ტიტა* *(Fanfan la Tulipe)* სცენარისტი და პროდიუსერი
* 2003 - *ტაქსი 3* *(Taxi 3)* სცენარისტი და პროდიუსერი
* 2004 - *მეცამეტე რაიონი* *(District 13)* სცენარისტი და პროდიუსერი
* 2004 - *ტაქსი* *(Taxi)* სცენარისტი და პროდიუსერი
* 2005 - *ანგელოზი ა* *(Angel-A)* 
* 2005 - *რევოლვერი* *(Revolver)* სცენარისტი და პროდიუსერი
* 2005 - *მელკიადეს ესტრადას სამი საფლავი* *(The Three Burials of Melquiades Estrada)* პროდიუსერი
* 2007 - *ტაქსი 4* *(Taxi 4)* სცენარისტი და პროდიუსერი
* 2011 - *კოლომბიანა* *(Colombiana)* სცენარისტი და პროდიუსერი
* 2013 - *ოჯახი* *(The Family)*
* 2017 - *ვალერიანი და ათასი პლანეტის ქალაქი* *(Valerian and the City of a Thousand Planets)''

## რესურსები ინტერნეტში 
* 
* 
* 

## სქოლიო
კატეგორია:ფრანგი კინორეჟისორები
კატეგორია:დაბადებული 1959
კატეგორია:ფრანგი სცენარისტები
კატეგორია:ფრანგი კინოპროდიუსერები
კატეგორია:დაბადებული 18 მარტი
კატეგორია:ცოცხალი ადამიანები
ევროპის საფეხბურთო ჩემპიონატი 1996: ფინალი

**ევროპის საფეხბურთო ჩემპიონატი 1996: ფინალი** — ევროპის 1996 წლის საფეხბურთო ჩემპიონატის დასკვნითი მატჩი, რომელმაც ტურნირის გამარჯვებული გამოავლინა. მატჩი გაიმართა 1996 წლის 30 ივნისს უემბლიზე, ლონდონში. ეს იყო პირველი მატჩი ფეხბურთის ისტორიაში, რომელშიც გავიდა ოქროს გოლი. ფინალში ერთმანეთს შეხვდენენ გერმანიისა და ჩეხეთის რესპუბლიკის ნაკრები გუნდები. შეცვლაზე შესული ოლივერ ბირჰოფის დუბლით გერმანიამ რიგით მესამე ტიტული მოიგო.

## გზა ფინალამდე
ჩეხეთისთვის ეს იყო პირველი ევროპის ჩემპიონატი ჩეხოსლოვაკიის დაშლის შემდეგ. ორივე ნაკრები მოხვდა C ჯგუფში, სადაც მათი პირველი შეხვედრა გერმანიის გამარჯვებით, ანგარიშით 2-0 დასრულდა. გერმანიამ ფინალამდე ტურნირიდან გააგდო მასპინძელი ინგლისის ნაკრები, რომელიც ნახევარფინალში პენალტების სერიაში დაამარცხა.

## ფინალი
შტეფან კუნცს პირველ ტაიმში ორი საგოლე მომენტი ჰქონდა, მაგრამ ვერ გამოიყენა. მეორე ტაიმში საჯარიმოში კარელ პობორსკის წაქცევის გამო დანიშნული თერთმეტმეტრიანი დარტყმის შემდეგ ჩეხები დაწინაურდნენ. ანგარიში შეცვლაზე შესულმა ოლივერ ბირჰოფმა კრისტიან ციგეს ჩაწოდების შემდეგ, თავური დარტყმით გაათანაბრა. დამატებით დროში კვლავ ბირჰოფმა გაიტანა და ოქროს გოლით გერმანიის ნაკრებს მესამე წოდება მოუტანა.

## დეტალები 
|valign="top"|
|valign="top" width="50%"|

|}

## რესურსები ინტერნეტში
*Bierhoff hero of Germany's EURO '96 win
*ფინალის  ვიდეო-მიმოხილვა უეფა-ს საიტზე (en icon)

ფინალი
კატეგორია:1996 წელი ფეხბურთში
კერი მალიგანი

**კერი მალიგანი** (; დ. 28 მაისი, 1985, ვესტმინსტერი)  — ინგლისელი მსახიობი. მიღებული აქვს BAFTA-ს ჯილდო.

## ფილმოგრაფია
## რესურსები ინტერნეტში
* 

კატეგორია:ინგლისელი მსახიობები
კატეგორია:დაბადებული 28 მაისი
კატეგორია:დაბადებული 1985
კატეგორია:ცოცხალი ადამიანები
კატეგორია:ინგლისელი ქალი კინომსახიობები
კატეგორია:ლონდონში დაბადებულები
სტივენ დალდრი

**სტივენ დალდრი** ( დ. 2 მაისი, 1960, დორსეტი) — ინგლისელი თეატრისა და კინოს რეჟისორი და პროდიუსერი. მის მიერ გადაღებულ ყველა ფილმს მიღებული აქვს ოსკარის ნომინაცია საუკეთესო ფილმის ან/და საუკეთესო რეჟისორის კატეგორიებზე.

## ფილმოგრაფია
*1998 - რვა *(Eight)* 
*2000 - ბილი ელიოტი *(Billy Elliot)* 
*2002 - საათები *(The Hours)* 
*2008 - მკითხველი *(The Reader)*
*2011 - საშინლად ხმამაღლა და წარმოუდგენლად ახლოს *(Extremely Loud and Incredibly Close)*
*2014 - ნაგავი *(Trash)*

## რესურსები ინტერნეტში
* 

კატეგორია:ინგლისელი კინორეჟისორები
კატეგორია:დაბადებული 1960
კატეგორია:დაბადებული 2 მაისი
კატეგორია:რეჟისორები ანბანის მიხედვით
კატეგორია:ცოცხალი ადამიანები
ეგვიპტის მეორე დინასტია

**ეგვიპტის მეორე დინასტია** (ან **დინასტია I**; ძვ.წ. 2890 – ძვ.წ. 2686) — ძველი ეგვიპტის მმართველთა დინასტია, რომელიც არქაული პერიოდის ორი დინასტიიდან ერთ-ერთია. მათი მმართველობის დროს მთავრობა ცენტრალიზებული იყო ქალაქ თინისიში. ეგვიპტის მეორე დინასტიის მმართველობა ძველი ეგვიპტის ისტორიის ყველა ბუნდოვან პერიოდში შედის. მათი მეფობა დაიწყო ძვ.წ. 2890 წელს, ფარაონ ჰოტეპსეჰემუისთან ამ დინასტიის პირველ წარმომადგენელთან ერთად და დასრულდა ძვ.წ. 2686 წელს, დინასტიის უკანასკნელი ფარაონი იყო ხასეხემუი.

## რესურსები ინტერნეტში
* Narmer.pl — IInd Dynasty

02
კატეგორია:ეგვიპტის მეორე დინასტია
დეივიდ ჰეირი (დრამატურგი)

**სერ დეივიდ ჰეირი** (; დ. 5 ივნისი, 1947, ჰასტინგსი) — ინგლისელი დრამატურგი და სცენარისტი. მიღებული აქვს ოსკარის ორი ნომინაცია ფილმებისთვის „საათები“ (2002) და „მკითხველი“ (2008). გადაღებული აქვს ორი ფილმი.

## რესურსები ინტერნეტში
* 

## სქოლიო
კატეგორია:დაბადებული 1947
კატეგორია:ინგლისელი დრამატურგები
კატეგორია:ინგლისელი მამაკაცი სცენარისტები
კატეგორია:ცოცხალი ადამიანები
ოსმან III

**ოსმან III** (, ) ( დ. 2 იანვარი 1699 — გ. 30 ოქტომბერი 1757) — ოსმალეთის იმპერიის სულთანი 1754–1757 წლებში.

ოსმან III იყო მუსტაფა II-ის შვილი და მაჰმუდ I-ის ძმა. ტახტზე ასვლამდე თითქმის 50 წელი თოფქაფის სასახლეში იზოლაციაში იმყოფებოდა.

ოსმან III ვერ იტანდა მუსიკას და მუსიკოსებს, ამიტომ ბრძანება გასცა ისინი სასახლიდან გაეძევებინათ. ასევე ოსმანი ვერ იტანდა ქალებს და ქალთა საზოგადოებას. ის ატარებდა ლურსმებიან ფეხსაცმელებს, რათა მის ხმაზე მოსამსახურე ქალები მის ხმაზე გაქცეულიყვნენ.

მისი მმართველობის წლებში შვიდჯერ შეიცვალა დიდი ვეზირი. დიდი ვეზირების ქონება ჩვეულებრივ სულთანის ხელში გადადიოდა. ოსმან III განსაკუთრებული სისასტიკით ეპყრობოდა ქრისტიანებს და იუდეველებს. მათ აიძულებდა ტანსაცმელზე სპეციალური ნიშნები ეტარებინათ. 1757 წელს ოსმან III ინსულტის შედეგად მოულოდნელად გარდაიცვალა. ის შეცვალა მისმა ბიძაშვილმა, მუსტაფა lll-მ.

## იხილეთ აგრეთვე
* ოსმალეთის სულთნების სია

## რესურსები ინტერნეტში
* http://www.osmanli700.gen.tr/english/engindex.html
* http://www.theottomans.org/english/index.asp

კატეგორია:ოსმალეთის სულთნები
კატეგორია:ოსმანების დინასტია
კატეგორია:დაბადებული 1699
კატეგორია:გარდაცვლილი 1757
კატეგორია:დაბადებული 2 იანვარი
კატეგორია:გარდაცვლილი 30 ოქტომბერი
დონა ჯილიოტი

**დონა ჯილიოტი** (; დ. 1955) — ამერიკელი კინოპროდიუსერი. კარიერა დაიწყო როგორც მარტინ სკორსეზეს ასისტენტმა ფილმში „ცოფიანი ხარი“. 
## ფილმოგრაფია
## რესურსები ინტერნეტში
*

კატეგორია:ამერიკელი კინოპროდიუსერები
კატეგორია:დაბადებული 1955
კატეგორია:ცოცხალი ადამიანები